
KONCEPT BRAKA U RIMSKOM 
PRAVU I POLOZAJ ZENE U NJEMU 


“Matrimonia debent esse libera”’ 
(Zakljucivanje braka treba da bude slobodno) 
Codex Justinijanus 8,38,2! 


REZIME: Ovaj rad ima za cilj da prikaze shvatanja o braku i njegove 
razli¢ite oblike koji su postojali u starom Rimu. Rimska pravna tradicija tra- 
jala je duze od jednog milenijuma i brak je kao pravni institut trpeo izmene u 
svojim pojavnim oblicima, od braka cum manu, preko braka sine manu sve 
do Justinijanovih izmena. Obzirom da se institut braka direktno odnosi i na 
polozaj zene, u radu su prikazana prava, ali i obaveze koje je Zena imala u 
vezi sa svakim od ovih oblika braka. To se pre svega odnosi na njen drustveni 
polozaj i imovinska prava u vezi sa zakljuéenjem braka i institut miraza. 


Istorijski posmatrano znaéaj rimskog prava predstavlja fundament svih pra- 
va kontinentalnog pravnog sistema, a rezultate te evolucije vidimo i danas, 
izmedu ostalog, u naSem pozitivnom bra¢nom i porodiénom pravu. Forma 
za zakljuéenje braka, saglasnost volja, imovinski odnosi nastali iz braka i 
ostala pravna regulativa iz rimskog prava, u zna¢éajnoj meri impliciraju po- 
zitivna zakonska reSenja. Iako je druStveni polozaj zene u braku, naéelno 
bio loS, on se vremenom menjao na bolje, kao posledica pojave i uticaja 
hriS¢anstva, drasti¢nih promena u privredi i nestanka patrijarhalnog morala. 


Kljucne reci: brak, polozaj zene, konkubinat, cum manu, sine manu, miraz. 


* Doc. dr, Pravni fakultet za privredu i pravosudje u Novom Sadu, Univerzitet Privredna akademija 
u Novom Sadu, email: nenad@pravni-fakultet.info 

“ Doktorand, Pravni fakultet, Univerzitet u Beogradu, email: pocucamsara@gmail.com 

' Stojéevic, D., Romac, A., (1971). Dicta et reulae iuris, Beograd, Savremena administracija. str. 
251 


35 


PRAVO — teorija i praksa Broj 2/2020 


1. Uvod 





Savremeni pojam i definicija braka, kao zakonom uredena zajednica 
muSkarca 1 zene, suStinski ne odstupa bitnije od koncepta braka u rimskom 
pravu. ,,Najraniji period rimskog carstva poznaje brak ne kao pravni odnos, 
veé kao socijalnu Cinjenicu koja proizvodi odredene pravne posledice.”” 
NajSire posmatrano, brak predstavlja trajnu vezu izmedu zene 1 muSkarca, 
medutim, to nije dovoljno jer, po shvatanju Rimljana, trajnost te veze nije 
dovoljna za postojanje braka. Naime, da bi brak bio valjan tj. pravilan (iustum 
matrimonium) postojali su izvesni uslovi koji su se ticali forme zakljucenja, 
li¢nih svojstava braénih drugova, ali i uslova propisanih zakonima, obi¢ajima 
i priznatim shvatanjima. Rimski pravnici nisu bili naklonjeni definicijama, 
medutim, brak je jedna od retkih ustanova ¢ye definicije nalazimo u delima 
rimskih pravnika. Modestinova definicija ,,Brak je veza muza i zene, dozi- 
votna zajednica, ustanova bozanskog i ljudskog prava” ima isti smisao kao 
i definicija iz Justinijanovih Institucija: ,,Brak je veza muza i Zene, ustano- 
vijena radi trajne Zivotne zajednice.”* Dakle, za nastanak braka zahtevalo se 
kumulativno ispunjenje dva uslova: zajednica Zivota i trajna namera buducih 
supruznika da zajedno Zive u braku. 

Osim braka, rimsko pravo je poznavalo i neke druge oblike zajednice 
zivota izmedu muSkaraca i Zena koji nisu spadali u matrimonium iustum. Tu 
spadaju konkubinat i contubernium. Konkubinat (Concubinatus) je takode 
bio trajna zajednica zivota muSkarca i Zene, medutim, on nije bio zasnovan na 
zakonu i u njega su obiéno stupala lica nisu mogla da zakljuce zakonit brak 
usled izvesnih braénih smetnji ili zbog politi¢ékih i socijalnih smetnji koje su 
ih onemoguéavale da zakljuce legalan brak.* ,,Konkubinat nije isto Sto i con- 
tubernium (,,zajednicko stanovanje”, od: cum — sa + taberna — daSéara, Sator), 
trajna zajednica zivota izmedu roba i robinje, koja li¢i na brak ali ne proizvodi 
odgovarajuce pravne posledice, a isto je nazvan 1 sli¢an odnos izmedu gospo- 
dara i njegove robinje.”* 


? Poéuéa, M. (2010). Porodiéno pravo. Pravni fakultet za privredu i pravosude u Novom Sadu, str. 72. 
3 Modestinus, Digestae 23,2.1 ,,Nuptiae sunt coniunctio maris et familiae et consortium omnis 
vitae, divini et humani iuris communicatio“, Justinianus, Institutiones1,9.1 ,,Nuptiae autem sive 
matrimonium est viri et mulieris coniunctio, individuam consuetuditem vitae continens“ Jocic¢, L. 
(1990). Rimsko pravo, Novi Sad, KR Slavija, str. 132. 

4 Vidi: Ignjatovic, M. (2011). Da li rimski svadbeni obiéaji Zive i danas?. Godisnjak Fakulteta 
pravnih nauka, 1 (1), str. 202-203. 

> Concubinatus (lat.od:cum — sa + cubare — leZati, spavati) Bujuklié, Z., 2007, Forum Romanum, 
Rimska drzava, pravo religija i mitovi, Pravni fakultet Univerziteta u Beogradu, Javno preduzeée 
»sluzbeni glasnik“, str. 219. 

Jedan od uslova za zakljucenje punovaznog braka bilo je postojanje ius 
conubii (ius — pravo, conubium - brak), tj. pravo da se zakljuéi i sklopi brak 
koji bi bio punovazan po odredbama civilnog prava (ius civile), prava rimskih 
gradana (cives), ma gde bili nastanjeni, jer je primena ius civile pocivala na 
personalnom, a ne teritorijalnom principu. Jus conubii je u pocéetku bilo ek- 
skluzivno pravo patricija, da bi od 445. godine p.n.e. 1 donoSenja Kanulejevog 
zakona (lex Canuleia) postalo dostupno i plebejcima. DonoSenje ovog zakona 
predstavlja rezultat viSedecenijske borbe i teznje plebejaca da se u pogledu 
zakljucenja braka izjednacée sa patricijima. 

Savremeni koncept ravnopravnosti polova je u dijametralno suprotan 
konceptu rimskog druStva koje je bilo patrijarhalno. U Rimu su Zene bile 
pod vlas¢u paterfamiliyas-a 1 njihov polozaj je prevashodno bio determinisan 
braénim statusom. Neudate Zene su imale status lica sui iuris 1 bile su pod 
tutorstvom (tutela mulierum),° Sto zna¢i da su ipak imale odredena prava koja 
im je pravni poredak priznavao. Neke poslove su mogle da zakljuce samo- 
stalno, dok im je za validnost nekih pravnih poslova trebala saglasnost tutora. 
Polozaj udatih zena i njihova prava su bili odredeni vrstom braka. U zavi- 
snosti od toga da li se radilo o braku sa manusom (cum manu) ili braku bez 
manusa (sine manu) pravni polozaj i spektar prava udatih Zena se razlikovao. 


2. Vrste braka u rimskom pravu 


Brak je bio osnov rimske porodice, ali je tokom duge istorije postoja- 
nja rimske drzave’ brak pretrpeo izvesnu transformaciju u pogledu uslova za 
zakljucenje 1 forme. Zbog toga su se vremenom menjala ne samo shvatanja 
braka, nego i liéni 1 imovinski odnosi medu braénim drugovima. 

a) Brak sa manusom (cum manu) — predstavlja najstariji oblik braka u 
kojem bi njegovim zakljucenjem Zena ulazila u muzevljevu porodicu 1 pot- 
padala pod vlast muza (manus). Ovaj oblik braka bio je dominantan sve do 
pred sam kraj republike, kada se pojavio novi oblik braka u kojem Zena nije 
dolazila pod vlast muzZa (sine manu) i koji je vremenom u potpunosti zamenio 
brak sa manusom. 


® Pojedini autori smatraju da je u prvobitnim drustvima Zena smatrana bozanskim bi¢em, a kao 
razlog takvog razmi8ljanja navodi se “isklju¢iva mo¢é svake Zene — da rada”. Vremenom su Zene 
izgubile dru8tvenu ulogu i primat je preuzeo muskarac. Videti: Huseinspahic, A. (2011). Tutela 
mulierum i pravni polozaj Zene u starom vijeku. Anali Pravnog fakulteta Univerziteta u Zenici, 
(8), str. 201-202.; Martin, L. S. (2009). Fundamentos doctrinales en torno a la tutela mulierum: 
Naturaleza y esencia de la tutela mulierum. Revista General de Derecho Romano, (12), str. 21. 

T Vidi vise: Tellegen-Couperus, O. E. (1993). A short history of Roman law. Psychology Press. 

Brak cum manu je uspostavljan radi opStih interesa porodice, a ne radi 
li¢nih interesa supruznika, jer su interesi porodice stavljani ispred interesa po- 
jedinaca. Svrha braka bila je da se osigura potomstvo i kontinuitet porodice,® 
kako bi domacinstvo imalo Sto vise ¢lanova koji ¢e obradivati zemlju. Brak 
je po svojoj prirodi bio monogaman, poligamija je zakonom bila zabranjena. 
Medutim, u kasnijem periodu deSavalo se da imuéniji ljudi, pored zakonite 
zene, imaju robinje i konkubine, Sto nije smatrano nezakonitim i nemoral- 
nim. Ukoliko bi brak bio zakljuéen izmedu lica alieni iuris (lica koja Zive po 
tudem, a ne svom pravu)’ za njegovo zakljucenje trazila se iskljucivo sagla- 
snost paterfamilijas-a, dok je saglasnost volja supruznika (affectio maritalis) 
pocela da se zahteva tek u kasnijem periodu. Pravo na raskid braka je pripa- 
dalo samo muzu ili njegovom paterfalijas-u, dok zena nije imala to pravo. 
Uobiéajeni na¢in za prestanak braka bila je smrt jednog od supruznika, ali 1 
gubitkom slobode nekog od njih ili gubitkom ius conubii. 

Za zakljucenje ovog oblika braka trazila se strogo propisana forma 1 
samo brakovi koji su bili zakljuceni u jednoj od tri normirane forme smatrali 
su se punovaznim: conferreatio, usus 1 coemptio. 

Conferreatio je bio najprimenjenija, religijska, forma za zakljucenje bra- 
ka kojom su se mogli koristiti samo patricije, rezervisana samo za pripadni- 
ke aristokratije. Uz prisustvo sveStenika brak je bio zakljucivan uz religijski 
obred prinoSenja na Zrtvu hleba, po Gemu je i dobio ime.'° SuStina samog 
obreda i ceremonije bila je u oslobodenju zene od svog ranijeg porodicnog 
religijskog kulta (detestatio sacrorum) i njenom pristupanju porodi¢énom ogn- 
jistu, porodiénom religijskom kultu i precima porodice buduceg muzZa.!! 

Usus je bio poseban oblik i nacin zakljucenja braka koji svoje poreklo 
vodi iz obligacionog prava.!” Zena bi potpala pod manus tako Sto bi prove- 


8 U patrijarhalnom Rimu, Zena je imala relativno ravnopravan polozaj, odnosno ona je bila ta koja 
je obavljala kucne poslove i brinula o potomstvu, pa je od nje zavisio opstanak porodice, zbog éega 
se moze govoriti o izvesnim elementima matrijarhata u ranom Rimu.” Bogunovié, M., (2012). Zena 
u rimskom pravu — subjekt ili objekt prava? 

Zbomik radova Pravnog fakulteta, Novi Sad, 46 (2), str. 549. 

° Vidi vise: Stefanovié, N. (2020): ,,Patria potestas u rimskom pravu“, Kultura polisa, 27 (41), str. 

235-244. 

'0 Far je bio naziv za posebnu vrstu Zita od kog se pravio hleb koji se nazivao farreus. 

i Gajus pise da je éak i u njegovo vreme Jupiterov, Marsov i Kvirinusov flamen (sveStenik koji 
prinosi Zrtve) morao biti roden u braku zakljuéenom u ovoj formi. O¢igledno se htelo da se ovi 
sveStenici regrutuju samo iz aristokratskih 1 sveSteni¢kih porodica.” Stojéevic, D. (1955). Rimsko 
pravo, Beograd, Nauéna knjiga, str. 121. 

” Zakljuéenje braka putem usus-a zasnovano je na identiénim principima kao i usucapio — odrzaj 
(pribavljanje svojine na tudoj stvari, njenim neprekidnim kori8¢enjem u zakonom predvidenom 
roku). 

la neprekidno godinu dana u ku¢i svoga muza u fakti¢kom braku. Poreklo 
ovakve forme zakljucenja braka se ne zna, ali se pretpostavlja da potice 1z 
najstarijeg perioda kada je uobiéajen i normalan na¢in pribavljanja zene bila 
njena otmica. Ukoliko bi zena Zelela da izbegne nastanak manus-a, po odre- 
dbama Zakona XII tablica, trebala je da prekine tok zastarelosti time Sto bi 
tri dana provela izvan ku¢e svoga muZa. Kasnije, kada je glavni oblik braka 
poslao brak bez manus-a, zena nije morala vise da prekida tok zastarelosti, jer 
neprekidni rok od godinu dana Zivota u kuci muza viSe nije stvarao manus, a 
brak se sklapao iskljuéivo u religijskoj formi — Conferreatio. 

Coemptio (od: cum — sa + emere - kupiti) je bila simboli¢na kupovina 
zene u posebnoj formi mancipacije. U najstarijim periodima razvoja civili- 
zacye, kod primitivnih naroda, najverovatnije su muSkarci pribavljali zene 
kupovinom, kako bi radile i radale. Ne postoje dokazi i istorijski spisi koji 
bi nam potvrdili da su Rimljani u bilo kom periodu svog razvoja efektivno 
kupovali svoje zene. Coemptio predstavlja samo simboliénu, a ne fakti¢éku 
kupovinu Zene, sa Zeljom da se ispune zahtevi forme kako bi nastao brak sa 
manus-om. Od druge polovine republike ovakav na¢in zakljucivanja braka u 
potpunosti je izbaéen iz prakse. 

Da bi doSlo do zakljucéenja braka postojali su izvesni uslovi koji su se 
odnosili na na status rimskih gradana. Pre svega za zakljucenje braka trazila 
se saglasnost muza i Zene, ukoliko se radilo 0 osobama koje su Zivele po svom 
pravu (sui iuris). Kod lica alieni iuris trazila se saglasnost dva paterfamilijas- 
-a, u formi ugovora, Sto je ujedno bila i veridba. Jus conubi, u smislu sposob- 
nosti svakog supruznika da zakljuci brak koji je priznat civilnim pravom (ius 
civlie) je uslov koji se postavljao i pravo koje su imali samo rimski gradani 
(cives) i latini veretes. Peregrini nisu imali ovo pravo, te je brak izmedu nyjih 
bio regulisan njihovim, pravom peregrina u sopstvenoj provinciji, Sto je ka- 
snije izmenjeno veé spomenutim Kanulejevim zakonom (/ex Canuleia). Sto 
se uzrasta tice, zahtevalo se punoletstvo buducih supruznika, koje se sticalo u 
razlicitom uzrastu za muSkarce 1 Zene. Kod Zena punoletstvo se sticalo sa 12 
godina, a kod muSkaraca sa 14 godina Zivota. Poslednji uslov za zakljucenje 
braka odnosio se na odsustvo bilo kakvog srodstva izmedu supruznika, i to 
ne samo agnatsko srodstvo, koje se jedino priznavalo, ve¢ i krvno.'? KrSenje 
ovog uslova i sklapanje braka sa nekim od svojih srodnika, smatrano je kri- 
vicnim delom 1 bilo najstrozije sankcionisano. 


8 Zbog toga, na primer: usvojeni sin nije mogao da stupi u brak ni sa élanovima svoje sadaSnje 
porodice (agnatima), niti sa ¢lanovima svoje bivSe porodice (krvnim srodnicima). 

Brak se mogao raskinuti kako na predlog oba supruznika (obzirom da je 
i nastao saglasnoS¢u volja), ali i na predlog jednog od supruznika. ,,Ako su- 
pruznici saglasno raskidaju brak, onda postoji divortium communi consensu, 
a ako je reé o jednoglasnom raskidu, u pitanju je repudium. Klasiéno pravo ne 
propisuje uslove za jednostrani raskid braka. Zbog toga klasi¢ni brak u osnovi 
ima karakter uvek raskidivog sporazuma.”’'* Procedura razvoda je zavisila od 
forme u kojoj je bio zakljuéen. Na primer, ako je brak bio zakljucen u formi 
conferreatio, za njegov razvod je bilo potrebno izvrsiti diferreatio, koji se 
takode vr8io prinoSenjem hleba na zrtvu. Brakovi koji su bili zakljuceni u dru- 
gim formama (usus i coemptio) raskidali su se tako Sto je muz svoju Zenu pre- 
davao nekom od svojih prijatelja u mancipium Gime bi on postajao slobodan. 

Polozaj zene udate u braku cum manu se u velikoj meri razlikovao od po- 
loZaja Zene u savremenom braku. Zena bi sa zakljuéenjem braka dolazila pod 
vlast (manus) svoga muza (ako su bili sui iuris), odnosno muZevljevog pater- 
familijas-a (ukoliko je muz bio lice alieni iuris). Zakljuéenjem braka, Zena je 
ulazila u porodicu svoga muzZa 1 postajala deo porodiénog kulta gube¢i sve 
konekcije sa svojom prethodnom porodicom. Zena dolazi u potéinjeni polozaj 
1 postaje agnatski srodnik drugih Clanova porodice, pri emu ima isti polozaj 
kao i Gerke njenog muza (filiae loco). Ukoliko je i pre zakljucenja braka bila 
pod tudom vlas¢u (alieni iuris) njen pravni polozaj se nije mnogo menjao, jer 
je jednog Sefa porodice menjala sa drugim. Medutim, ukoliko je pre braka bila 
sui iuris, ona bi ulaskom u brak izgubila pravnu sposobnost, a njena imovina se 
sjedinjavala sa imovinom njenog muza, odnosno imovinom paterfamilijas-a. 
Zena nije imala ni pravnu ni poslovnu sposobnost, nije mogla da zakljucuje 
pravne poslove, niti da se samostalno pojavljuje pred sudom. I pored svega 
navedenog polozaj zene u Rimu bio je mnogo bolji u odnosu na zene u nekim 
drugim antiékim drzavama, npr. u Grékoj. Zena je bila uvaZavana i smatrala 
se domacicom — mater familias. 

b)Brak bez manusa (sine manu) nastaje krajem perioda republike, a 
uzroci prelaska sa jednog na drugi oblik braka lezi u Cinjenici da dotadaSnji 
oblik porodice zasnovane na dominantnom polozaju paterfamilijas-a 1 robo- 
vlasniStvu — gube znaéaj. Cilj braka vise nije produzetak porodice i njenog 
kulta, veé produZenje porodi¢nog imena i zaStita materijalnih interesa braénih 
drugova. Zbog toga ni Zena ne mora nuzno da bude pod vlaS¢u svoga muza. 
Sta vi8e, potencira se na njenoj samostalnosti, kako liénoj tako i imovinskoj. 
Zena poseduje svoju imovinu i stupanjem u brak, kao ravnopravni subjekt sa 
muzem, ona tezi da sa¢uva svoju ekonomsku samostalnost. 


4 Malenica, A. (1995). Rimsko pravo, Novi Sad, Pravni fakultet u Novom Sadu, str. 155. 

Ako je zena bila pre braka sui iuris, ona bi i u braku zadrzala svoju 
imovinu kojom je mogla samostalno da raspolaze pravnim poslovima i to- 
kom braka. Medutim, na brak bez manusa ne treba gledati kao na iskljucivo 
zajednicki Zivot dve osobe bez ikakvih pravnih posledica. Naime, Zena je sa 
brakom dobijala socijalni status muZa i u slucaju neverstva je kaznjavana. 

U pogledu zakljucenja braka bez manusa takode su postojale dve vrste 
uslova: obavezna forma i li¢na svojstva braénih drugova. Medutim, za razliku 
od braka sa manusom, gde je forma bila primarni uslov, u braku bez manusa 
ona je sekundarna. Pre svega, ne zahteva se nikakva ceremonija za zakljuce- 
nje braka. Svecanosti prilikom zakljucenja su postojale, ali nisu bile conditio 
sine qua non. Jedini uslov bio je da Zena dode u kucu svog muza, ali ne u 
smislu neprekidnog boravka odredeni vremenski period, kako je nekada bilo, 
nego radi formiranja bra¢ne zajednice — affectio maritalis (dokazana Zelja da 
se njihova zajednica zivota smatra brakom). Zajednicki Zivot nije nuzni uslov 
za nastanak braka. Uzrast supruznika kao uslov za zakljucenje braka se nije 
promenio i ostao je isti sve do Justinijanovog perioda. Za zene je bio 12, a za 
muSkarce 14 godina. Saglasnost paterfamilijas-a dobila je sekundarni karak- 
ter, dok je volja supruZnika i njihova saglasnost postala primarna.'° 

Ius conubi se zadrzao kao uslov, ali u drugom znaéenju. U odnosu na 
ranije znacenje, preostala je samo nedopuStenost zakljucivanja braka izmedu 
gradana 1 robova, odnosno gradana i varvara. Sva druga ograni¢enja su nesta- 
la. Zahvaljujuci Kanulejevom zakonu, 309. godine pre n.e. ukinuta je zabrana 
braka izmedu patricija 1 plebejaca, ali je uvedena nova zabrana: nedopuSteni 
su brakovi izmedu rodenih u slobodi 1 onih koji su oslobodeni. Zanimljivo je 
da je tokom dominata uvedena jos jedna zabrana koja je branila pripadnicima 
senatorske klase da zakljucuju brak sa nemoralnim osobama i onima koji su 
se bavili ponizavajyucim zanimanjima. Medutim, tokom Justinijanove vlada- 
vine i ova zabrana je ukinuta. ,,Brak je u ovom periodu zabranjen izmedu 
srodnika u pravoj liniji, ushodnoj i nishodnoj, bez obzira na stepen, a u po- 
boénoj liniji u pocetku je bio zabranjen do Sestog stepena. Docnije je zabrana 


1S Affectio maritalis moraju imati supruznici liéno, Sto znaéi da ih roditelji ne mogu oZeniti 
protivno njihovoj volji kao Sto su to po starom ius civile mogli. Ipak se za valjanost braka trazila 
saglasnost paterfamilijasa supruznika, i to za muSkarca je saglasnost morao dati i otac injegov pater 
familias, ako je otac bio alieni iuris, a za devojku samo pater familias. To se obja8njava Cinjenicom 
da zenidba muSkarca Cini da u porodicu ulaze deca rodena iz tog braka, koja ce eventualno biti 
naslednici paterfamilijasa i mladozenjinog oca. Rimsko pravo pak nije htelo da neko ima za 
naslednika lica koja su uSla u porodicu protiv njegove volje. Kad je u pitanju devojka, ona udajom 
izlazi iz kuée i ne dovodi u nju naslednike, zato je dovoljna saglasnost paterfamilijasa.” Stojéevi¢, 
D. (1988). Rimsko privatno pravo, Beograd, Savremena administracija. str. 100. 

svedena samo na srodnike do treéeg stepena.”’'® Ukoliko bi bio zakljuéen brak 
i pored neke od navedenih zabrana, bio je apsolutno niStav i to ne pro futuro 
nego od momenta zakljuéenja braka. Zato bi i deca rodena u takvom braku 
smatrana vanbra¢nom. 

Brak bez manusa je prestajao na tri nacina: smrcéu, razvodom ili gubit- 
kom statusa. Smrt jednog od braénih drugova je dovodio do prestanka braka. 
Ukoliko bi suprug umro, Zena je morala da sa¢eka da prode “vreme tugo- 
vanja” (tempus lugendi), u trajanju od deset meseci, kako bi zakljucila novi 
brak. Razvod je mogao biti rezultat iznete volje jednog (repudium) ili sagla- 
sne volje oba supruznika (divortium communi consensu).'’ U ovom sluéaju se 
nie trazio rok za ponovnu udaju Zene Sto je moglo da dovede do nedoumice 
ko je otac deteta za¢etog u periodu razvoda braka. Da li je to prvi ili drugi 
muz? Zbog toga je uvedena obaveza razvedene zene da svoga muza obavesti 
o trudnoci najkasnije u roku od trideset dana posle razvoda. Gubitak statusa 
libertatis tj. slobodnog gradanina i statusa civitatis, takode je dovodio do au- 
tomatskog prestanka braka. 

Polozaj Zene u braku bez manusa bio je mnogo povoljniji u odnosu na 
brak sa manusom nije se menjao, jer ni u jednom sluéaju nije dolazila pod 
vlast muza ili njegovog pater familiasa-a. Ukoliko je pre zakljucéenja braka 
bila lice sui iuris, ona je to i ostajala, a u sluéaju da je bila alieni iuris, ostajala 
je pod vlaS¢éu svog dotadaSnjeg pater familias-a 1 zadrzavala sva nasledna pra- 
va. Pravne posledice zakljucenja ovog braka su imale uticaj na polozaj i zene 
i dece rodene u ovom braku: oni su dobijali druStveni status supruga, odnosno 
muza, a Zena je imala obavezu da bude verna, '® Zivi u domacinstvu muzZa i 
materijalno ga pomaze. 


'© Stojéevic, D. (1955). Rimsko pravo, Beograd, Nauéna knjiga, str. 124. 

"7 Justinijanovo zakonodavstvo propisuje da je razvod mogué¢: kada oba supruznika sporazumno 
traze razvod, jednostrani raskid bez krivice (zbog impotencije muza ili sterilnosti Zene), raskid 
zbog krivice i na kraju, jednostrani otkaz bez razloga, koji je joS uvek mogut¢, ali povlaci sankcije 
za onoga koji je raskinuo brak.“ Stanojevic, O. (2000). Rimsko pravo, Beograd, Pravni fakultet 
Univerziteta u Beogradu, str. 151. 

'8 Zenino neverstvo se smatralo kriviénim delom, koje se procesuralo na inicijativu vernog supruga. 
Ukoliko bi i suprug bio neveran on ne bi imao pravo da kriviéno godi nevernu suprugu. ,,Oktavian 
Avgust u nastojanju da povrati ugled braku, 18. godine stare ere doneo je Lex Julia de adulteriis 
na osnovu koga je preljuba postala delikt javnog prava, bilo da je zena u braku cum manu ili sine 
manu.“ Malenica, A. (1995). Rimsko pravo, Novi Sad, Pravni fakultet u Novom Sadu, str. 156. 

3. Miraz 





Braéni drugovi imali su podeljenu i odvojenu imovinu u braku bez ma- 
Kako bi mu sve to bilo lakSe, u bogatijim slojevima uobi¢ajena praksa bila 
je da se zakljuci ugovor izmedu muza i Zeninih roditelja ili srodnika, kojim 
je on dobiyao neku imovinu kako bi mu bilo lakSe da odrzava porodicu tzv. 
miraz (dos). “Miraz je stvoren kada je u praksu uvedena stipulacija kojom se 
muz obavezivao da ¢ée ga vratiti po prestanku braka.”!’ Postojala su dva oblika 
miraza: miraz dobijen od Zeninih roditelja (dos profecticia) 1 miraz od Zene 
(dos adventicia).”° Za zakljucenje miraza se trazila posebna forma u obliku 
verbalnog kontrakta (dotis dictio), ali je bilo moguée ugovoriti ga 1 prostim 
obeéanjem ili pak neposrednim davanjem miraza muzu.”! 

Miraz je na pocetku u potpunosti ulazio u imovinu muza, bez njegove 
obaveze da ga vrati u slucéaju razvoda braka, medutim, sa povecanim brojem 
razvoda ukazala se potreba za vra¢anjem miraza Zeni jer se javila opravdana 
sumnja da je zakljucivanje braka iz interesa postala rasprostranjena i uobiéa- 
jena praksa podlozna zloupotrebi. Obzirom da je imovinom, koja je dolazila 
u miraz, tokom braka u potpunosti raspolagao muz, bilo je moguce da je on 
u potpunosti otudi u toku braka, tako da je Zenino pravo za povra¢aj miraza 
bilo nemoguc¢e. Kako bi se to promenilo, prvo je muzu zakonima zabranjeno 
da otuduje nepokretnosti sa tla Italije koje je sticao po osnovu miraza, da bi 
se vremenom uvela praksa potpisivanja ugovora pri zakljucenju braka (cautio 
rei uxoriae), kojim se muz obavezivao da ¢e vratiti miraz ako dode do razvoda 
braka. U zavisnosti od toga da li je ugovor potpisan ili ne postojala su 1 ra- 
zlicita reSenja. Ako nije bilo ugovora, zena nije mogla da trazi povrat miraza 
(Sto je i logi¢no) ukoliko bi od muZa po osnovu testamenta ili poklona primila 
imovinu u vrednosti miraza. Sa druge strane, ako je postojao ugovor, Zena je 
imala pravo da zadrzi miraz, alii poklon, odnosno ostavinu. Ako ugovora nije 
bilo, muz nije morao miraz da vrati u celini i odjednom, vec u ratama. Takode, 
u slucaju nepostojanja ugovora, a usled muZevljeve prezaduzenosti, Zeni je 
pripadalo pravo prvenstva naplate. 


' MiloSevié, M. (2005). Rimsko pravo, Beograd, Nomos. str. 129. 

2° O imovinskim odnosima braénih drugova vidi vise: Bujuklié, Z. (2018). Rimsko pravo u doktorskim 
tezama Nikole Krsti¢a iz 1854. godine. Anali Pravnog fakulteta u Beogradu, 66 (3), str. 31-56. 

*! Neki autori smatraju da je miraz krajem Republike bio opSteprihvacen. Vidi viSe: Stanimirovi¢, 
V. (2006). Najstariji oblik rimskog braka. Zbornik Matice srpske za klasicne studije, (8), str. 71-97; 
Goody, J. (1990). The Oriental, the Ancient and the Primitive: Systems of Marriage and the Family 
in the Pre-industrial Societies of Eurasia. Cambridge University Press. 

Predbraéni poklon (donatio ante nuptias) takode je jedan od instituta u 
direktnoj vezi sa imovinom zene. Muz je poklon davao Zeni pre zakljucenja 
braka i on se u pocetku prenosio u svojinu Zene. Kasnije se ta praksa prome- 
nila, te je muz samo davao obecanje da ce u sluéaju njegove smrti ili u sluéaju 
razvoda braka, preneti poklon u njenu svojinu. Justinijan je dodatno ogranicio 
predbra¢nim poklon pravilima da muz moze da ga da, ali samo ako je dobio 
miraz, da vrednost predbra¢nog poklona 1 miraza moraju biti identiéni 1 da je 
predbraéni poklon moguce dati ne samo pre, nego i u toku braka, iako termi- 
noloSki to viSe ne odgovara pojmu predbra¢nog vec postaje i bra¢ni poklon. 


4. Konkubinat (Concubinatus) 


Konkubinat” se razlikovao od braka i predstavljao je “trajnu zajednicu 
muSkarca i zene, koja za razliku od bratne veze (matrimonium) nye bila zasnovana 
na zakonu. Do nastanka ovakvog fakti¢kog odnosa dolazilo je obi¢no zbog braénih 
smetnji ili socijalnih i politi¢kih razloga, ali takode 1 kada neka lica nemaju Zelju 
da Zive kao muz i Zena (affectio maritalis)”* Druga bitna razlika u odnosu na re- 
dovan brak je ta da je konkubinat brak izmedu “‘malih” ljudi, koji pripadaju razlici- 
tom druStvenom rangu. Obicno su to bile Zene iz loSijeg druStvenog i imovinskog 
statusa, kojima muz nije Zeleo da preda svoje ime, imovinu 1 druStveni polozaj. 
Konkubinat je imao sli¢nosti sa brakom bez manusa jer je njegovo zakljuéenje 
bilo li8eno bilo kakve formalnosti. Ipak braku su prethodili veridba i zaklyucenje 
ugovora 0 imovinskim odnosima supruznika, dok ih kod konkubinata nije bilo. 

Polozaj dece rodene u konkubinatu bio je specifiéan jer nisu ulazila u po- 
rodicu oca i smatrana su vanbra¢nom decom. Medutim, ona su mogla biti ime- 
novana za naslednike, ali pod identi¢énim uslovima kao i svako drugo strano lice 
koje je moglo biti adrogirano, Sto im nije davalo nikakve posebne privilegije. 
Deca rodena u konkubinatu nisu ocu donosila nikakve privilegije u druStvu i on 
se smatrao ocem bez dece. Polozaj zene u konkubinatu se takode razlikovao od 
zene 1z zakonitog braka. Konkubina nije dobijala druStveni polozaj svoga muzZa, 
niti je imala imovinske privilegije ili nasledna prava prema svom muzu. U pe- 
riodu Justinijana, brojna od ovih ograni¢enja su ukinuta ili derogirana usled 
uticaja hri8canstva. Zbog toga je i ustanova konkubinata u kasnijem periodu sve 
vise obesmiSljena i gubila na znaéaju do njenog potpunog ukidanja. 


» O pogledima na konkubinat uglednih rimskih pravnika iz klasitnog perioda (Modestina, Ulpijana, 
Marcelusa, Marciana) vidi: Grubbs, J. E., Evans-Grubbs, J. A., & Evans, T. (2002). Women and the law in 
the Roman Empire: a sourcebook on marriage, divorce and widowhood. Psychology Press. pp. 150-154. 
3 Bujuklié, Z., op. cit., str. 219. 

5. Zakljuéak 





Institut braka u rimskom pravu predstavlja savrSen primer evolucije jed- 
nog pravnog instituta. Od rigidnog 1 formalnog braka cum manu, preko libe- 
ralnijeg braka sine manu i konkubinata, mozemo videti kako su se uslovi za 
zakljucenje braka, ali 1 prava i obaveze supruznika, prevashodno imovinska 
i druStvena, menjali. Obzirom da rimsko pravo predstavlja fundament svih 
prava kontinentalnog pravnog sistema, rezultate te evolucije vidimo i danas u 
naSem pozitivnom bracénom i porodi¢nom pravu. 

Polozaj zene, njena prava i obaveze koja su derivirala iz svakog od oblika 
braka u rimskom pravu vremenom su se menjala. To se pre svega odnosi na 
imovinska prava u vezi sa zakljucenjem braka 1 institut miraza. DanaSnji insti- 
tuti braka, porodice 1 miraza, kao i pravni polozaj Zene, tj]. supruge, u znaéajno} 
meri se razlikuje od rimskog koncepta. To je tekovina razvoja civilizacie 1 ljud- 
skih prava. Danas je brak stvar slobodnog izbora 1 polozaj supruznika, njihova 
prava i obaveze su identiéni, bez obzira na imovinski status ili druStveni polozaj. 

THE CONCEPT OF MARRIAGE 
IN ROMAN LAW AND THE 
POSITION OF A WOMAN IN IT 


Abstract 


This paper aims to present comprehensions about marriage and its various 
forms that existed in ancient Rome. The Roman legal tradition has lasted 
for more than a millennium and marriage, as a legal institute, has under- 
gone changes in its manifestations, from cum manu marriage to sine manu 

marriage until Justinian’s changes. Since the institution of marriage is di- 
rectly related to the position of the woman, the paper presents the rights 
and obligations that the woman had in relation to each of these forms of 
marriage. This is primarily related to her social status and property rights 
in connection with marriage and dowry. 


Historically, the importance of Roman law is in the fact that it represents 
the foundation of all the rights of the continental legal system, and we 
see the results of that evolution today, among other things, in our positi- 
ve marital and family law. Forms for marriage, consent of wills, property 
relations arising from marriage and other legal regulations under Roman 
law all significantly imply positive legal solutions. Although the social po- 
sition of a woman and her position in marriage was, in principle, poor, it 
changed for the better over time, as a result of the emergence and influence 
of Christianity, drastic changes in the economy, and the disappearance of 
patriarchal morality. 


Keywords: marriage, position of woman, concubinage, cum manu, sine 
manu, dowry. 

